
בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), התשמ"א-1981, מתקינה המועצה המקומית אלפי מנשה חוק עזר זה:
הגדרות 
1. 	בחוק עזר זה -
"אדם מטעם המועצה" - אדם שראש המועצה הסמיכו בכתב להקים תורן אזורי או מי שהוסמך להחזיק ולהפעיל תורן אזורי;
"בית" ו"דירה" - כמשמעותם בסעיף 52 לחוק המקרקעין, התשכ"ט-1969 כפי תוקפו בישראל מעת לעת.
"בעל נכס" - אח או יותר מאחד מאלה:
(1)	הבעל הרשום של הנכס או מי שזכאי להרשם כאמור, על פי דין;
(2)	אדם המקבל או זכאי לקבל הכנסה מנכס או שהיה מקבלה אילו הנכס היה נותן הכנסה, בין בזכותו ובין כמורשה, כנאמן או כבא כוח;
(3)	שוכר או שוכר משנה השוכר את הנכס לתקופה של עשר שנים ומעלה;
"מהנדס" - מהנדס המועצה או מי שהוא מינה לענין הוראות חוק עזר זה;
"נכס" - קרקע, בנין ודירה וכל חלק מקרקע, מבנין ומבית המהווים יחידת רישום נפרדת בספרי רישום המקרקעין, למעט רחובות הנמצאים בתחום המועצה; בהעדר רישום נפרד בספרי רישום המקרקעין, כאשר יש חלוקה פנימית של הנכס מכוח הסכם בכתב בין הבעלים או בהתאם לתכנית בנין עיר, יראו כל חלק מהחלוקה האמורה, כנכס לענין חוק עזר זה;
"המועצה" - המועצה המקומית אלפי מנשה; 
"ראש המועצה" - לרבות מי שראש המועצה העביר אליו את סמכויותיו לפי חוק עזר זה, כולן או מקצתן;
"רחוב " - לרבות דרך, כביש, שדרה, סמטה, משעול לרוכבים או להולכי רגל, כיכר, גינה ציבורית, טילת, מבוא, מפלש (... הטקסט קטוע...)
"שנה" - תקופה המתחילה ב-1 בינואר של שנה פלונית ומסתיימת ב-31 בדצמבר של אותה שנה;
"תורן אזורי" - כמשמעותו בחוק הרשויות המקומיות (תרנים לאנטנות טלביזיה ורדיו) התשל"ו-1976 (הלן - החוק) כפי תוקפו בישראל מעת לעת.
הקמת תורן אזורי
2. 	המועצה רשאית להקים ולהחזיק תורן אזורי או להסמיך האדם מטעמה להקים או להחזיק תורן אזורי על פי תנאים שיקבעו בהסכם בין המועצה לבין האדם מטעמה ובכפוף לאישור הממונה.
חיבור נכס
3. 	(א)	הקימו המועצה או האדם מטעמה תורן אזורי, רשאים המועצה או האדם מטעמה לחבר כל נכס שיש בו מקלט טלביזיה לתורן אזורי ולגבות האגרות והתשלומים האחרים בעד החיבור לתורן האזורי והשימוש בו לפי השיעורים הקבועים בתוספת, ובלבד שנשלחה לבעל הנכס הודעה חתומה ביד ראש המועצה או ביד מי שהוא הסמיכו לענין זה, על הכוונה לחבר את מקלט הטלביזיה שבנכס לתורן האזורי, ובעל הנכס הודיע למועצה או לאדם מטעמה, לפי הענין, על רצונו להתחבר לתורן האזורי.
(ב) הודעה על פי סעיף קטן (א) תישלח לבעל הנכס 60 ימים לפני המועד המשוער לחיבור הנכס לתורן האזורי ויפורטו בה שיעורי האגרות והתשלומים האחרים שעל בעל הנכס לשלם בעד חיבור הנכס ובעד השימוש בתורן האזורי לתקופה שעד תום השנה.
אגרת חיבור ואגרת שירותים
4. 	(א)	בעד חיבור הנכס לתורן האזורי ישלם בעל הנכס למועצה או לאדם מטעמה, אגרת חיבור בשיעור שנקבע בתוספת.
(ב) 	אגרת חיבור תשולם 30 ימים לפני המועד המשוער לחיבור הנכס לתורן האיזורי, כפי שנמסר בהודעה על פי סעיף 3 (ב).
(ג)	חובר הנכס לתורן האזורי, ובעל הנכס לא שילם את אגרת החיבור, כולה או מקצתה, תינתן לו ארכה של 7 ימים לתשלום האגרה מיום החיבור.
(ד)	בעל הנכס שחובר לתורן אזורי ישלם אגרת שירותים שנתית בשיעור שנקבע בתוספת.
(ה)	אגרת השירותים תשולם למועצה או לאדם מטעמה תוך 7 ימים מיום חיבור הנכס לתורן האזורי ובאחד בינואר בכל שנה.
(ו)	חובר הנכס לתורן אזורי אחרי 30 ביוני, תשולם מחצית אגרת שירותים לאותה שנה.
(ז)	המועצה או האדם מטעמה רשאים לקבוע כי אגרת החיבור או אגרת השירותים ישתלמו בתשלומים, כפי שהם יקבעו ובתנאי שהפרשי ההצמדה והרבית יהיו כמקובל בתשלום הארנונה הכללית, עלפי חוק הרשויות המקומיות (רבית והפרשי הצמדה על תשלומי חובה), התש"ם-1980 (...טקסט קטוע...).
ניתוק חיבור מתורן אזורי וחידושו
5. 	(א)	בעל נכס שלא סילק במועד את הסכומים שהוא חייב בהם לפי חוק עזר זה, רשאים המועצה או האדם מטעמה לנתק את החיבור מהתורן האזורי, לאחר שנמסרה לחייב התראה על כך, בה נדרש לשלם את החוב תוך 7 ימים מיום מסירת ההתראה, והוא לא שילם את החוב כפי שנדרש כאמור.
(ב) 	חיבור שנותק כאמור לא יחודש אלא לאחר תשלום החוב, לרבות הפרשי הצמדה וריבית ותשלום אגרת חיבור מחדש, בשיעורים הקבועים בתוספת.
(ג)	רצה בעל נכס לנתק את הנכס מהתורן האזורי, ימסור על כך הודעה בכתב למועצה או לאדם מטעמה, החיבור ינותק תוך 30 ימים מיום קבלת ההודעה במודעה או אצל האדם מטעמה, ומאותו מועד ואילך לא יחוייב בעל הנכס באגרת שירותים, ואולם בכל מקרה לא יוחזר לבעל הנכס תשלום כלשהו שנעשה על ידו בשל אותה שנה.
(ד)	רצה בעל הנכס בחיבור מחדש של הנכס לתורן אזורי, ישלם את אגרת החיבור מחדש לפי סעיף קטן (ב) ואת אגרת השירותים לפי סעיף 4.
הבעלות על התורן האזורי ועל האביזרים
6. 	(א)	תורן אזורי הוא רכוש המועצה או רכוש האדם מטעמה, לפי הענין.
(ב) 	לא יותקן, לא ייבדק, לא יוחלף ולא יוסר כל אבזר בתורן האזורי, אלא בידי הבעל של התורן האזורי.
(ג)	לא יבדוק אדם, לא יתקין, לא יחליף, לא יסיר לא יתקן, לא ישחית ולא יקלקל כל תורן אזורי וכל אבזר בתורן אזורי.
החזקת התורן
7. 	(א)	הבעל של התורן האזורי יהיה אחראי להחזקתו והפעלתו של התורן האזורי באופן תקין, ולצורך זה יבדוק, יתקן ויחליף כל אבזר בתורן על חשבונו.	
(ב) 	בעל הנכס המחובר לתורן אזורי אשר שילם אגרות חיבור ואגרות שירותים על פי חוק עזר זה, שיש לו יסוד לחשוש שחיבור הנכס שלו לתורן האזורי אינו פועל כהלכה, רשאי לדרוש בדיקת הדבר; בעל הנכס ישלם אגרת בדיקה הקבועה בתוספת וכן הוצאות התיקון אלא אם כן יימצא שההקלה היא במתקני המועצה או במתקני האדם מטעמה שאז תהיה עלות הבדיקה והתיקון על חשבון המועצה או האדם מטעמה, לפי הענין.
(ג)	אין באמור לעיל כדי לגרוע מזכות המועצה או האדם מטעמה לתבוע פיצוי מכוח כל דין ממי שיגרום נזק לתורן אזורי או לכל אביזר שבו.
(ד)	יימצא שהמזיק הוא בעל הנכס, רשאים המועצה או האדם מטעמה שלא לתקן תקלה המשפיעה על אותו בעל נכס בלבד, קודם שישלם את הוצאות הבדיקה והתיקון.
סמכויות בהתקנה (... המשך הטקסט קטוע)
8. 	בהתקנת תורן אזורי רשאים המועצה או האדם מטעמה, (.... טקסט קטוע...)
(1)	(... כנראה שבמסגרת הטקסט הקטוע)
(2) 	לבצע כל עבודה במבנה או במיתקן שמתחת לרחוב לרבות הריסתם, הכל במידה הדרושה להסיר מכשולים להתקנת תורן אזורי;
(3)	להניח צנורות וכבלים המחברים נכס לתורן אזורי ולהעביר את הצנורות והכבלים דרך כל קרקע או מתחתה, וכן להעבירם צמוד לקירות החיצוניים של הנכס ובלבד שניתנה על כך לבעל הנכס הודעה בכתב, זמן סביר מראש.
סמכות כניסה
9. 	(א)	ראש המועצה, המהנדס או כל עובד מועצה שהוסמך לכך במפורש, רשאים, בכל עת סבירה להכנס לכל נכס או לכל מקום אחר בתחום המועצה כדי לבצע כל עבודה לפי חוק עזר זה, בין בעצמם ובין באמצעות שליחים ופועליהם, ובלבד שנתנה על כך לבעל הנכס הודעה בכתב זמן סביר מראש.
(ב) 	לא יפריע אדם לאנשים המנויים בסעיף קטן (א) ולא ימנע אותם מהשתמש בסמכויותיהם ותפקידיהם לפי חוק עזר זה.
דרישה לביצוע עבודות
10. 	(א)	ראש המועצה או מהנדס המועצה רשאים לדרוש, בכתב, ממי שעשה מעשה בניגוד להוראות חוק עזר זה, לבצע כל עבודה הדרושה לשם החזרת המצב לקדמותו.	
(ב) 	בהודעה לפי סעיף קטן (א) יצויינו התנאים, הפרטים והדרכים לביצוע העבודה וכן התקופה שבה יש לבצעה.
(ג)	מי שקיבל הודעה כאמור חייב למלא אחריה תוך התקופה שנקבעה לה.
(ד)	לא בוצעה העבודה בהתאם להוראות הדרישה, רשאית המועצה לבצע את העבודה ומקבל ההודעה ישלם לעיריה לפי הענין, את הוצאות התיקון כפי שהיא תקבע.
התקשרות
11. 	המועצה והאדם מטעמה רשאים, ביחד, להתקשר בחוזה מיוחד בדבר תנאי ההתחברות לתורן אזורי עם בעלים של נכסים שיש בהם יותר מיחידת מגורים אחת כגון בתי מלון, בתי הארחה, פנסיונים, בתי אבות וכיוצא באלה או של נכס המשמש ציבור רחב של אנשים כגון בנקים, מפעלים, משרדים, מוסדות, אולמות, בתי עינוג, בתי אוכל וכיוצא באלה, בחוזה שייקבעו שיעורי אגרת החיבור לתורן האזורי, אגרת השירותים ואגרת בדיקה, בהתחשב במספר יחידות המגורים או במספר מקלטי הטלביזיה או בהיקף הציבור המשתמש בנכס.
מסירת הודעות
12. 	מסירת הודעה לפי חוק עזר זה תהא כדין אם נמסרה לידי האדם שאליו היא מכוונת, או נמסרה לאחד מבני משפחתו הבוגרים או לידי כל אדם בוגר העובד או מועסק במקום מגוריו או במקום עסקיו הרגילים או הידועים לאחרונה, או שנשלחה בדאר במכתב רשום הערוך אל אותו אדם לפי מען מקום מגוריו או עסקיו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגה ההודעה במקום בולט בנכס וכן הוצגה באחד המקומות האמורים.
הצמדה
13. 	האגרות שנקבעו בתוספת יועלו ב-1 בכל חודש (להלן יום ההעלאה לפי שיעור עליות המדד שפורסמו (... טקסט קטוע...)
	
תוספת

	
	בשקלים חדשים[endnoteRef:2] [2:  עמודה זו, למעט הכותרת "בשקלים חדשים", פורסמה כשהיא ריקה, ללא סכומי האגרות.] 

שלמה קטן
ראש המועצה המקומית
אלפי מנשה

